		
[bookmark: _Hlk136609158]Na temelju članka 47. Odluke o komunalnom redu („Službeni glasnik Grada Opuzena“, broj 4/19 i 6/22) i  članka 34. Statuta Grada Opuzena („Službeni glasnik Grada Opuzena“, broj 3/13, Statutarna odluka o izmjenama i dopunama Statuta Grada Opuzena broj: 2/18 i 2/21, 3/21 - pročišćeni tekst) Gradsko vijeće Grada Opuzena na svojoj ___ sjednici održanoj dana____________ 2023. godine, donosi 
	
PRAVILNIK
o postavljanju kioska na području Grada Opuzena
 


Članak 1.

 
             Ovim se pravilnikom određuje način postavljanja kioska na javnim površinama, odnosno na dijelovima neizgrađenoga građevinskog zemljišta u vlasništvu Grada Opuzena.
           U kiosku se mogu obavljati trgovina na malo i uslužna djelatnost.
 
Članak 2.
 
Kiosk se  postavlja  privremeno na javne površine, odnosno na dijelove neizgrađenoga građevinskog zemljišta u vlasništvu Grada Opuzena.
 

Članak 3.
 
Kriteriji za određivanje lokacija za postavljanje kioska su:
- atraktivnost prostora;
- blizina javnog prometa ili korištenja nekih drugih javnih sadržaja;
- deficitarnost određenih sadržaja na konkretnom području.
 

Članak 4.
  
Kiosk je izrađen od metalne konstrukcije sa staklenom ili metalnom ispunom, te mora imati priključak na električnu mrežu za rasvjetu i grijanje te priključak na vodovod i kanalizaciju, ili nepropusni spremnik otpadnih voda, ovisno o djelatnosti koja se u kiosku obavlja.
 
Ovisno o djelatnosti koja se u kiosku obavlja, kiosk mora zadovoljavati posebne propise vezane uz sanitarne uvjete.

Unutrašnjost kioska mora biti izrađena od materijala koji se lako čisti te, ovisno o djelatnosti koja se u kiosku obavlja, mora imati riješeno provjetravanje, odnosno mora biti opskrbljen zračnim filterima koji moraju biti ugrađeni u odobreni volumen kioska.
Na vanjskom plaštu kioska nije dopušteno na vidljiv način montirati instalacije ili dijelove uređaja za ventilaciju i/ili klimatizaciju.

Svaki pojedini kiosk i grupe kioska moraju biti smješteni tako da, ni u kom pogledu, ne umanjuju preglednost ili ometaju promet pješaka i vozila.
 
Kiosk mora biti usklađen s prostorom u kojem se nalazi.
Staklo mora biti prozirno, bezbojno.
 
 
Članak 5.

Ovaj Pravilnik stupa na snagu osmog dana od dana donošenja, a objavit će se u „Službenom glasniku Grada Opuzena“.


KLASA:   
URBROJ:  
Opuzen, ____________ 2023. godine

